ABBOZZ TA' RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill fir-rigward ta' l-adozzjoni ta' direttiva tal-Parlament Ewropew u tal-Kunsill li tistabbilixxi l-prinċipji fundamentali li jirregolaw l-investigazzjoni ta' l-inċidenti fis-settur tat-trasport marittimu u li temenda d-Direttivi 1999/35/KE u 2002/59/KE

Kumitat għat-Trasport u t-Turiżmu

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' kodeċiżjoni: it-tieni qari)

Il-Parlament Ewropew ,

– wara li kkunsidra l-pożizzjoni komuni tal-Kunsill (5721/5/2008 – C6-0226/2008 ),

– wara li kkunsidra l-pożizzjoni tiegħu fl-ewwel qari

ĠU C 74 E, 20.3.2008, p.

546. dwar il-proposta tal-Kummissjoni lill-Parlament Ewropew u lill-Kunsill ( COM(2005)0590 ),

– wara li kkunsidra l-Artikolu 251(2) tat-Trattat KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għat-Trasport u t-Turiżmu ( A6-0332/2008 ),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni komuni tal-Kunsill - att li jemenda

Pożizzjoni komuni tal-Kunsill

(9) Waqt li jkunu qed iwettqu investigazzjonijiet ta' sigurtà ta' diżgrazzji u inċidenti marittimi, l-Istati Membri għandhom jieħdu kont tal- Linji gwida dwar it-trattament ġust tal-baħħara fil-każ ta' aċċident marittimu anness mar-Riżoluzzjoni A. 987(24) ta' l-Assemblea ta' l-IMO u tal-Korp Governattiv ta' l-Organizzazzjoni Internazzjonali tax-Xogħol ta' l-1 ta' Diċembru 2005 , jew ta' kwalunkwe rakkomandazzjoni jew strument ieħor relatati mal-fattur uman adottat minn organizzazzjonijiet internazzjonali rilevanti, sa fejn ikunu applikabbli għal investigazzjonijiet ta' sigurtà tekniċi.

(9) Waqt li jkunu qed iwettqu investigazzjonijiet ta' sigurtà ta' diżgrazzji u inċidenti marittimi, l-Istati Membri għandhom iqisu l- Linji gwida dwar it-trattament ġust tal-baħħara fil-każ ta' aċċident marittimu anness mar-Riżoluzzjoni LEG.3(91) tal-Kumitat Legali ta' l-IMO u tal-Korp Governattiv ta' l-Organizzazzjoni Internazzjonali tax-Xogħol tas-27 ta' April 2006 .

Ġustifikazzjoni

It-tħassir iġib it-test f'konformità mal-pożizzjoni tal-Parlament fl-ewwel qari (ara l-emenda 3 adottata fl-ewwel qari).

Pożizzjoni komuni tal-Kunsill

(12) It-twettiq ta' investigazzjoni dwar is-sigurtà ta' disgrazzji u inċidenti li jinvolvu vapuri li jbaħħru, jew bastimenti oħrajn fil-port jew żoni marittimi ristretti oħra, b'mod imparzjali huwa ta' importanza ewlenija għall-istabbiliment effettiv taċ-ċirkostanzi u l-kawżi ta' tali diżgrazzja jew inċident.

Għaldaqstant, tali investigazzjoni għandha titwettaq minn investigaturi kwalifikati taħt il-kontroll ta' korp jew entità indipendenti sabiex jiġi evitat kwalunkwe kunflitt ta' interess.

(12) It-twettiq ta' investigazzjoni dwar is-sigurtà ta' diżgrazzji u inċidenti li jinvolvu vapuri li jbaħħru, jew bastimenti oħrajn fil-port jew żoni marittimi ristretti oħra, b'mod imparzjali huwa ta' importanza ewlenija għall-istabbiliment effettiv taċ-ċirkostanzi u l-kawżi ta' tali diżgrazzja jew inċident.

Għaldaqstant, tali investigazzjoni għandha titwettaq minn investigaturi kwalifikati taħt il-kontroll ta' korp jew entità indipendenti mogħnija b'setgħat permanenti tat-teħid ta' deċiżjonijiet, sabiex jiġi evitat kwalunkwe kunflitt ta' interess.

Ġustifikazzjoni

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 26 adottata fl-ewwel qari).

Premessa 18 a (ġdida)

Pożizzjoni komuni tal-Kunsill

(18a) Għandhom jiġu investigati jew eżaminati b'xi mod ieħor is-sinjali ta' allarm ta' periklu jew l-informazzjoni minn kwalunkwe sors li xi bastiment, jew persuni fuqu jew minnu jinsabu fil-periklu jew li, minħabba xi avveniment li jkollu x'jaqsam mat-tħaddim tal-bastiment, hemm xi riskju potenzjali serju ta' danni lill-persuni, lill-istruttura tal-bastiment jew lill-ambjent.

Ġustifikazzjoni

Sinjali ta' allarm ta' periklu għandhom jibqgħu fil-kamp ta' applikazzjoni tad-Direttiva kif oriġinarjament propost mill-Kummissjoni.

Premessa 20 a (ġdida)

Pożizzjoni komuni tal-Kunsill

(20a) Kwalunkwe konklużjoni li tittieħed mill-analiżi ta' rapporti ta' investigazzjoni eżistenti dwar inċidenti li jistgħu jintużaw biex jiġu evitati diżastri futuri u biex titjieb is-sikurezza marittima fl-Unjoni Ewropea, għandha tkun ikkunsidrata fl-iżvilupp jew fil-modifikazzjoni ta' metodoloġija komuni biex ikunu investigati inċidenti tal-baħar.

Ġustifikazzjoni

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 2 adottata fl-ewwel qari).

Pożizzjoni komuni tal-Kunsill

(21) Għandu jittieħed kont dovut tar -rakkomandazzjonijiet dwar is-sigurtà li jirriżultaw minn investigazzjoni mill-Istati Membri.

(21) Ir- rakkomandazzjonijiet dwar is-sigurtà li jirriżultaw minn investigazzjoni għandhom jitqiesu sew mill-Istati Membri u mill-Komunità .

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emenda 4 adottata fl-ewwel qari).

Pożizzjoni komuni tal-Kunsill

(26) Skond il-punt 34 tal-Ftehim Interistituzzjonali dwar tfassil aħjar tal-liġijiet, l-Istati Membri huma mħeġġa jfasslu, għalihom infushom u fl-interess tal-Komunità, it-tabelli tagħhom stess, li sa fejn ikun possibbli, juru l-korrelazzjoni bejn din id-Direttiva u l-miżuri ta' traspożizzjoni, u jagħmluhom pubbliċi,

imħassra

Ġustifikazzjoni

Kif propost oriġinarjament mill-Kummissjoni, għandu jkun hemm obbligu għall-Istati Membri li jfasslu tabelli ta' korrispondenza, li jindikaw eżattament b'liema dispożizzjonijiet kull rekwiżit stipulat fid-Direttiva qed ikun traspost fil-leġiżlazzjoni nazzjonali.

Dawn it-tabelli huma meħtieġa biex jippermettu lill-Kummissjoni tivverifika sew jekk id-Direttiva hix qiegħda tkun trasposta u implimentata b'mod korrett mill-Istati Membri.

Pożizzjoni komuni tal-Kunsill - att li jemenda

Artikolu 2 – paragrafu 1 – parti introduttorja

Pożizzjoni komuni tal-Kunsill

Din id-Direttiva għandha tapplika għal diżgrazzji u inċidenti marittimi li:

Din id-Direttiva għandha tapplika għal diżgrazzji inċidenti u sinjali ta' allarm ta' periklu marittimi li:

Ġustifikazzjoni

Sinjali ta' allarm ta' periklu għandhom jibqgħu fil-kamp ta' applikazzjoni tad-Direttiva kif propost oriġinarjament mill-Kummissjoni.

Artikolu 2 – paragrafu 2 – parti introduttorja

Pożizzjoni komuni tal-Kunsill

Din id-Direttiva m'għandhiex tapplika għal diżgrazzji u inċidenti marittmi li jinvolvu biss:

Din id-Direttiva m'għandhiex tapplika għal diżgrazzji inċidenti u sinjali ta' allarm ta' periklu marittimi li jinvolvu biss:

Ġustifikazzjoni

Artikolu 3 – paragrafu 2 a (ġdid)

Pożizzjoni komuni tal-Kunsill

(2a) It-termini "diżgrazzja serja" u "diżgrazzja inqas serja" għandhom jiġu miftiehma skond id-definizzjonijiet aġġornati li jinsabu fiċ-Ċirkulari 953 tal-Kumitat dwar is-Sigurtà Marittima ta' l-IMO.

Ġustifikazzjoni

Jeħtieġ li d-definizzjonijiet kif proposti mill-Kummissjoni jibqgħu għaliex dawn it-termini huma użati fid-Direttiva.

Artikolu 3 – paragrafu 4 a (ġdid)

Pożizzjoni komuni tal-Kunsill

(4a) "Sinjal ta' allarm ta' periklu" tfisser sinjal li jingħata minn bastiment, jew informazzjoni minn kwalunkwe sors, li jindika li bastiment, jew il-persuni fuqu jew minnu, ikunu f'periklu fuq il-baħar.

Ġustifikazzjoni

Pożizzjoni komuni tal-Kunsill

5) 'Rakkomandazzjoni dwar is-sigurtà' tfisser kwalunkwe proposta magħmula minn dawn li ġejjin:

5) 'Rakkomandazzjoni dwar is-sigurtà' tfisser kwalunkwe proposta, inkluża dik għal skopijiet ta' reġistrazzjoni u ta' kontroll, magħmula minn waħda jew oħra minn dawn li ġejjin:

(a) il-korp investigattiv ta' l-Istat li jwettaq, jew imexxi, l-investigazzjoni dwar is-sigurtà abbażi ta' l-informazzjoni meħuda minn dik l-investigazzjoni; jew, fejn ikun xieraq,

(a) il-korp investigattiv ta' l-Istat li jwettaq, jew imexxi, l-investigazzjoni dwar is-sigurtà abbażi ta' l-informazzjoni meħuda minn dik l-investigazzjoni; jew, fejn ikun xieraq;

(b) il-Kummissjoni abbażi ta' analiżi tad-data astratta.

(b) il-Kummissjoni, bl-għajnuna ta' l-Aġenzija u abbażi ta' analiżi tad-data astratta u tar-riżultati ta' l-investigazzjonijiet li jkunu saru.

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emenda 7 adottata fl-ewwel qari).

Pożizzjoni komuni tal-Kunsill - att li jemenda

Pożizzjoni komuni tal-Kunsill

(a) indipendenti minn investigazzjonijiet kriminali jew oħrajn parallelli sabiex tiġi ddeterminata r-responsabbiltà jew biex jingħata t-tort; u

(a) indipendenti minn investigazzjonijiet kriminali jew oħrajn parallelli sabiex tiġi ddeterminata r-responsabbiltà jew biex jingħata t-tort, filwaqt li jkun permess li l-konklużjonijiet jew ir-rakkomandazzjonijiet biss li joħorġu mill-investigazzjonijiet mibdija skond din id-Direttiva għandhom jintużaw f'investigazzjonijiet ġudizzjarji; u

Ġustifikazzjoni

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 8 adottata fl-ewwel qari).

Artikolu 5 – paragrafu 1 – parti introduttorja

Pożizzjoni komuni tal-Kunsill

Kull Stat Membru għandu jiżgura li investigazzjoni dwar is-sigurtà titwettaq mill-korp investigattiv imsemmi fl-Artikolu 8 wara diżgrazzji marittimi serji ħafna:

Kull Stat Membru għandu jiżgura li investigazzjoni dwar is-sigurtà titwettaq mill-korp investigattiv imsemmi fl-Artikolu 8 wara diżgrazzji marittimi serji jew serji ħafna:

Ġustifikazzjoni

Investigazzjonijiet dwar is-sikurezza għandhom ikunu obbligatorji fil-każ ta' inċidenti serji, kif propost mill-Kummissjoni.

Pożizzjoni komuni tal-Kunsill

Barra minn dan, il-korp investigattiv għandu jiddeċiedi jekk għandhiex titwettaq jew le investigazzjoni dwar is-sigurtà ta' kwalunkwe diżgrazzja jew aċċident marittimu.

Minn barra li jinvestiga diżgrazzji serji u serji ħafna, il-korp investigattiv imsemmi fl-Artikolu 8 għandu, wara li tkun stabbiliet il-fatti inizjali tal-każ, jiddeċiedi jekk għandhiex titwettaq jew le investigazzjoni dwar is-sigurtà ta' diżgrazzja anqas serja , inċident marittimu jew sinjal ta' allarm ta' periklu .

Fid-deċiżjoni tiegħu, il-korp investigattiv għandu jieħu kont tas -serjetà tad-diżgrazzja jew l-inċident, it-tip ta' vapur u/jew merkanzija involuti, u l-potenzjal għas-sejbiet ta' l-investigazzjoni dwar is-sigurtà biex iwasslu għall-prevenzjoni ta' diżgrazzji u inċidenti futuri .

Fid-deċiżjoni tiegħu, il-korp investigattiv għandu jqis is -serjetà tad-diżgrazzja jew ta' l-inċident, it-tip ta' vapur u/jew merkanzija involuti fis-sinjal ta' l-allarm ta' periklu u/ jew kwalunkwe talba mill-awtoritajiet tat-tiftix u s-salvataġġ .

Ġustifikazzjoni

Kif previst mill-proposta tal-Kummissjoni, l-investigazzjonijiet dwar is-sikurezza għandhom ikunu obbligatorji fil-każ ta' inċidenti serji, filwaqt li f'diżgrazzji inqas serji, inċidenti tal-baħar u sinjali ta' allarm ta' periklu għandhom ikunu eżaminati sabiex ikun determinat jekk ikunx utli jew le li tipproċedi għall-istadju investigattiv.

Pożizzjoni komuni tal-Kunsill

L-investigazzjonijiet dwar is-sigurtà għandhom isegwu l-prinċipji tal- metodoloġija komuni għall-investigazzjonijiet ta' disgrazzji u inċidenti żviluppati skond l-Artikolu 2(e) tar-Regolament (KE) Nru 1406/2002.

Il-Kummissjoni għandha taddotta jew timmodifika din il-metodoloġija għall-finijiet ta' din id-Direttiva.

Dik il-miżura mfassla sabiex temenda elementi mhux essenzjali ta' din id-Direttiva, inter alia billi tissupplimentha , għandha tiġi addottata skond il-proċedura regolatorja bi skrutinju msemmija fl-Artikolu 18(3).

L-investigazzjonijiet dwar is-sigurtà għandhom isegwu l- metodoloġija komuni għall-investigazzjonijiet ta' diżgrazzji u inċidenti żviluppati skond l-Artikolu 2(e) tar-Regolament (KE) Nru 1406/2002.

Dik il-miżura mfassla sabiex temenda elementi mhux essenzjali ta' din id-Direttiva, inter alia billi tissupplimentaha , għandha tiġi addottata skond il-proċedura regolatorja bi skrutinju msemmija fl-Artikolu 18(3).

Il-Kummissjoni u l-Istati Membri għandhom jiżviluppaw linji gwida dwar il-proċessi u l-aħjar prattika fl-investigazzjonijiet dwar is-sigurtà li għandhom jintużaw fl-implimentazzjoni tal-metodoloġija komuni.

Dawn il-linji gwida għandhom jiġu aġġornati perjodikament biex jittieħed kont ta' l-esperjenza akkwistata fit-tmexxija ta' l-investigazzjonijiet dwar is-sigurtà.

Il-Kummissjoni għandha tqis il-konklużjonijiet tar-rapporti ta' l-inċidenti u tar-rakkomandazzjonijiet tas-sikurezza mniżżla fihom meta timmodifika l-metodoloġija komuni.

Ġustifikazzjoni

Bi qbil mal-proposta tal-Kummissjoni, l-Istati Membri għandhom ikunu obbligati li jsegwu l-metodoloġija komuni u mhux biss il-prinċipji jew il-linji gwida.

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 19 adottata fl-ewwel qari).

Pożizzjoni komuni tal-Kunsill - att li jemenda

Pożizzjoni komuni tal-Kunsill

Għandha tinbeda investigazzjoni dwar is-sigurtà mill-aktar fis pratikabbli wara li sseħħ id-diżgrazzja jew l-inċident marittimu.

Għandha tinbeda investigazzjoni dwar is-sigurtà mill-aktar fis prattikabbli wara li sseħħ id-diżgrazzja jew l-inċident marittimu u f'kull każ, mhux aktar tard minn xahrejn wara li sseħħ.

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emenda 12 adottata fl-ewwel qari).

Pożizzjoni komuni tal-Kunsill

Stat Membru għandu jeħtieġ, fil-qafas tas-sistema legali tiegħu, li l-korp investigattiv tiegħu jiġi notifikat mingħajr dewmien, mill-awtoritajiet responsabbli u/jew mill-partijiet involuti, bl-avveniment tad-diżgrazzji u l-inċidenti kollha li jaqgħu fil-kamp ta' applikazzjoni ta' din id-Direttiva.

Stat Membru għandu jeħtieġ, fil-qafas tas-sistema legali tiegħu, li l-korp investigattiv tiegħu jiġi notifikat mingħajr dewmien, mill-awtoritajiet responsabbli u/jew mill-partijiet involuti, bl-avveniment tad-diżgrazzji u l-inċidenti kollha u sinjali ta' allarm ta' periklu li jaqgħu fil-kamp ta' applikazzjoni ta' din id-Direttiva.

Ġustifikazzjoni

Sinjali ta' allarm ta' periklu għandhom jibqgħu fil-kamp ta' applikazzjoni tad-Direttiva kif propost oriġinarjament mill-Kummissjoni.

Pożizzjoni komuni tal-Kunsill

L-Istati Membri għandhom jevitaw li jwettqu investigazzjonijiet dwar is-sigurtà b'mod parallell fl-istess diżgrazzja jew inċident marittimu.

Huma għandhom jastjenu minn kwalunkwe miżura li tista' bla raġuni tipprekludi, tissospendi jew iddewwem t-twettiq ta' investigazzjoni dwar is-sigurtà fl-ambitu ta'din id-Direttiva.

F'każijiet ta' investigazzjonijiet dwar is-sigurtà li jinvolvu żewġ Stati Membri jew aktar, l-Istati Membri kkonċernati għandhom jikkooperaw bil-ħsieb li jaqblu malajr dwar min minnhom għandu jkun l-Istat Membru li jmexxi l-investigazzjoni.

Huma għandhom jagħmlu kull sforz biex jaqblu dwar il-proċeduri ta' investigazzjoni.

Fil-qafas ta' dan il-ftehim, Stati oħrajn li jkollhom interess sostanzjali għandhom ikollhom drittijiet u aċċess ugwali għax xhieda u għall-evidenza bħall-Istat Membru li jmexxi l-investigazzjoni dwar is-sigurtà.

Huma għandhu jkollhom ukoll id-dritt li jaraw li l-perspettiva tagħhom qiegħda tiġi kkunsidrata mill-Istat Membru li jmexxi l-investigazzjoni.

F'każijiet ta' diżgrazzji serji jew serji ħafna li jinvolvu interess sostanzjali għal żewġ Stati Membri jew aktar, l-Istati Membri kkonċernati għandhom jiftiehmu malajr dwar min minnhom għandu jkun l-Istat Membru li jmexxi l-investigazzjoni.

Jekk l-Istati Membri kkonċernati ma jkunux jistgħu jiddeterminaw liema Stat Membru għandu jmexxi l-investigazzjoni, il-Kummissjoni għandha tieħu deċiżjoni dwar il-każ ibbażata fuq opinjoni ta' l-Aġenzija, li għandha tiġi implimentata immedjatament.

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emenda 13 adottata fl-ewwel qari).

Pożizzjoni komuni tal-Kunsill

Minkejja l-paragrafu 1, kull Stat Membru għandu jibqa' responsabbli għall-investigazzjoni u l-koordinazzjoni ma' l-Istati Membri l-oħrajn li jkollhom interess sostanzjali sakemm jasal iż-żmien meta jiġi miftiehem reċiprokament min minnhom għandu jkun l-Istat li jmexxi l-investigazzjoni dwar is-sigurtà.

Minkejja l-paragrafu 1, kull Stat Membru għandu jibqa' responsabbli għall-investigazzjoni u l-koordinazzjoni ma' l-Istati Membri l-oħrajn li jkollhom interess sostanzjali sakemm jasal iż-żmien meta jew jiftiehmu reċiprokament jew il-Kummissjoni tiddeċiedi min minnhom għandu jkun l-Istat li jmexxi l-investigazzjoni dwar is-sigurtà.

Ġustifikazzjoni

Dan hu adattament meħtieġ bi qbil mal-pożizzjoni tal-Parlament fl-ewwel qari.

Pożizzjoni komuni tal-Kunsill - att li jemenda

Pożizzjoni komuni tal-Kunsill

Meta lanċa ro-ro jew inġenju tal-baħar ta' veloċità kbira għall-passiġġieri ikunu involuti f'diżgrazzja jew inċident marittimu, il-proċedura ta' investigazzjoni dwar is-sigurtà għandha tiġi mnedija mill-Istat Membru li fil-baħar territorjali jew fl-ilmijiet interni tiegħu, kif definiti f'UNCLOS, jkun seħħ l-inċident jew id-diżgrazzja jew, jekk ikun seħħ f'ibħra oħrajn, mill-aħħar Stat Membru fejn dik il-lanċa jew il-biċċa tal-baħar tkun żaret.

Dak l-Istat għandu jibqa' responsabbli għall-investigazzjoni dwar is-sigurtà u l-koordinazzjoni ma' l-Istati Membri l-oħrajn li jkollhom interess sostanzjali sakemm jiġi miftiehem reċiprokament min minnhom għandu jkun l-Istat investigattiv ewlieni.

Meta lanċa ro-ro jew inġenju tal-baħar ta' veloċità kbira għall-passiġġieri jkunu involuti f'diżgrazzja, f' inċident marittimu jew f'sinjal ta' allarm ta' periklu marittimu , il-proċedura ta' investigazzjoni dwar is-sigurtà għandha tiġi mnedija mill-Istat Membru li fil-baħar territorjali jew fl-ilmijiet interni tiegħu, kif definiti f'UNCLOS, ikun seħħ l-inċident jew id-diżgrazzja jew, jekk ikun seħħ f'ibħra oħrajn, mill-aħħar Stat Membru li dik il-lanċa jew il-biċċa tal-baħar tkun żaret.

Dak l-Istat għandu jibqa' responsabbli għall-investigazzjoni dwar is-sigurtà u l-koordinazzjoni ma' l-Istati Membri l-oħrajn li jkollhom interess sakemm jasal iż-żmien meta jew jiftiehmu reċiprokament jew il-Kummissjoni tiddeċiedi min minnhom għandu jkun l-Istat investigattiv ewlieni.

Ġustifikazzjoni

Sinjali ta' allarm ta' periklu għandhom jibqgħu fil-kamp ta' applikazzjoni tad-Direttiva kif propost oriġinarjament mill-Kummissjoni.

Artikolu 8 – paragrafu 1 – subparagrafi 1 u 2

Pożizzjoni komuni tal-Kunsill

L-Istati Membri għandhom jiżguraw li l-investigazzjonijiet dwar is-sigurtà jitwettqu taħt ir-responsabbiltà ta' korp investigattiv permanenti imparzjali, u minn investigaturi kwalifikati kif jixraq, li jkunu kompetenti fil-kwistjonijiet relatati mad-diżgrazzji u l-inċidenti marittimi.

L-Istati Membri għandhom jiżguraw li l-investigazzjonijiet dwar is-sigurtà jitwettqu taħt ir-responsabbiltà ta' korp jew entità investigattiva permanenti imparzjali (minn hawn 'il quddiem imsejħa "korp investigattiv"), mogħni bis-setgħat meħtieġa u magħmul minn investigaturi kwalifikati kif jixraq fil-kwistjonijiet relatati mad-diżgrazzji u l-inċidenti marittimi.

Sabiex investigazzjoni dwar is-sigurtà titwettaq b'mod imparzjali, il-korp investigattiv għandu jkun indipendenti fl-organizzazzjoni, l-istruttura legali u t-teħid tad-deċiżjonijiet tiegħu minn kwalunkwe parti li l-interess tagħha jista' jkun f'kunflitt mal-kompitu fdat lilha.

Dak il-korp investigattiv għandu jkun, b'mod partikolari, indipendenti b'mod funzjonali mill-awtoritajiet nazzjonali responsabbli mill-aċċertar li l-bastimenti jkunu tajbin għall-ivvjaġġar, miċ-ċertifikazzjoni, mill-ispezzjoni, mir-riżorsi umani, min-navigazzjoni bla periklu, mill-manutenzjoni, mill-kontroll tat-traffiku marittimu, mill-kontroll statali tal-portijiet, mill-operat tal-portijiet marittimi, mill-entitajiet li qed imexxu l-investigazzjonijiet bil-għan li jkunu stabbiliti r-responsabilità u l-infurzar tal-liġi, u b'mod ġenerali, minn kwalunkwe parti oħra li l-interess tagħha jista' jkun f'kunflitt mal-kompitu fdat lilha.

Ġustifikazzjoni

Din l-indipendenza funzjonali għandha tkun definita b'mod ċar bħal ma hi fil-proposta tal-Kummissjoni.

Din l-emenda ġġib lura l-pożizzjoni tal-Parlament fl-ewwel qari (ara l-emendi 14 u 15 adottati fl-ewwel qari).

Artikolu 9 – titolu u parti introduttorja

Pożizzjoni komuni tal-Kunsill

Kunfidenzjalità

Is-segretezza tar-reġistri

L-Istati Membri, filwaqt li jaġixxu fil-qafas tas-sistemi legali tagħhom, għandhom jiżguraw li r-reġistri li ġejjin ma jkunux disponibbli ħlief għall-iskopijiet ta' l-investigazzjoni dwar is-sigurtà, ħlief jekk l-awtorità kompetenti f'dak l-Istat tiddetermina li l-interess fil-kxif tagħom jisboq l-impatt negattiv domestiku u internazzjonali li tali azzjoni jista' jkollha fuq dik l-investigazzjoni dwar is-sigurtà jew kwalunkwe investigazzjonijiet futuri:

L-Istati Membri, filwaqt li jaġixxu fil-qafas tas-sistemi legali tagħhom, għandhom jiżguraw li r-reġistri li ġejjin ma jkunux disponibbli ħlief għall-iskopijiet ta' l-investigazzjoni dwar is-sigurtà:

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emenda 16 adottata fl-ewwel qari).

Pożizzjoni komuni tal-Kunsill - att li jemenda

Artikolu 9 – subparagrafu 1 a (ġdid)

Pożizzjoni komuni tal-Kunsill

Barra minn hekk, l-Istati Membri għandhom jiżguraw li, stqarrijiet ta' xhieda u informazzjoni oħra mogħtija minn xhieda fil-kors ta' l-investigazzjonijiet dwar is-sikurezza ma jaqgħux f'idejn l-awtoritajiet ta' pajjiżi terzi, u b'hekk ikun evitat li dawn l-istqarrijiet u l-informazzjoni jiġu użati f'investigazzjonijiet kriminali f'dawn il-pajjiżi.

Ġustifikazzjoni

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 9 adottata fl-ewwel qari).

Artikolu 10 – paragrafu 3 – punt d a (ġdid)

Pożizzjoni komuni tal-Kunsill

(da) jipprovdu għal miżuri rapidi ta' allarm fil-każ ta' diżgrazzja jew inċident marittimu;

Ġustifikazzjoni

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 10 adottata fl-ewwel qari).

Pożizzjoni komuni tal-Kunsill

(e) jistabbilixxu regoli ta' kunfidenzjalità għall-kondiviżjoni, fir-rigward ta' regoli nazzjonali, ta' evidenza ta' xhieda u l-ipproċessar ta' data u reġistri oħrajn imsemmijin fl-Artikolu 9, inklużi f'relazzjonijiet ma' pajjiżi terzi;

(e) jistabbilixxu regoli ta' kunfidenzjalità għall-kondiviżjoni, fir-rigward ta' regoli nazzjonali, ta' evidenza ta' xhieda u l-ipproċessar ta' data u reġistri oħrajn imsemmijin fl-Artikolu 9;

Ġustifikazzjoni

Dan hu adattament meħtieġ bi qbil mal-pożizzjoni tal-Parlament fl-ewwel qari.

Pożizzjoni komuni tal-Kunsill

(h) jipprovdu korpi investigattivi li jkunu qed iwettqu investigazzjonijiet dwar is-sigurtà bi kwalunkwe informazzjoni pertinenti.

imħassar

Ġustifikazzjoni

L-Istati Membri għandu jkollhom obbligu li jipprovdu informazzjoni pertinenti lill-korp investigattiv kif propost mill-Kummissjoni.

Artikolu 10 – paragrafu 3 a (ġdid)

Pożizzjoni komuni tal-Kunsill

Kwalunkwe Stat Membru, li l-facilitajiet jew is-servizzi tiegħu jkunu ntużaw, jew li normalment ikunu ntużaw minn bastiment qabel diżgrazzja jew inċident, u li għandu informazzjoni rilevanti għall-investigazzjoni, għandu jgħaddi din l-informazzjoni lill-korp investigattiv li jkun qed imexxi l-investigazzjoni.

Ġustifikazzjoni

L-Istati Membri għandu jkollhom obbligu li jipprovdu informazzjoni rilevanti lill-korp investigattiv kif propost mill-Kummissjoni.

Pożizzjoni komuni tal-Kunsill

Korpi investigattivi jistgħu jiddeċiedu li investigazzjoni dwar is-sigurtà, li ma tikkonċernax diżgrazzja marittima serja u s-sejbiet ta' liema m'għandhomx il-potenzjal li jwasslu għall-prevenzjoni ta' diżgrazzji u inċidenti fututi, għandhom jirriżultaw f'rapport simplifikat li għandu jiġi ppubblikat.

Korpi investigattivi jistgħu jiddeċiedu li investigazzjoni dwar is-sigurtà, li ma tikkonċernax diżgrazzja marittima serja jew serja ħafna u li s-sejbiet tagħha m'għandhomx il-potenzjal li jwasslu għall-prevenzjoni ta' diżgrazzji u inċidenti fututi, għandhom jirriżultaw f'rapport simplifikat li għandu jiġi ppubblikat.

Ġustifikazzjoni

Il-possibilità li jsiru rapporti simplifikati, li kienet introdotta mill-ġdid mill-Kunsill, għandha tkun ristretta għal investigazzjonijiet mhux obbligatorji.

Dawn huma, skond il-proposta tal-Kummissjoni, investigazzjonijiet li ma jinvolvux inċidenti serji jew serji ħafna.

Pożizzjoni komuni tal-Kunsill - att li jemenda

Pożizzjoni komuni tal-Kunsill

Korpi investigattivi għandhom jagħmlu kull sforz biex jagħmlu r-rapport msemmi fil-paragrafu 1 disponibbli għall-pubbliku fi żmien 12-il xahar mill-jum tad-diżgrazzja.

Jekk ma jkunx possibbli li r-rapport finali joħroġ f'dak iż-żmien, għandu jiġi ppubblikat rapport interim fi żmien 12-il xahar minn dakinhar tad-diżgrazzja jew l-inċident.

Korpi investigattivi għandhom jagħmlu kull sforz biex jagħmlu r-rapport msemmi fil-paragrafu 1 disponibbli għall-pubbliku, u b'mod speċjali għas-settur marittimu kollu, li għandu jirċievi l-konklużjonijiet u r-rakkomandazzjonijiet speċifiċi, meta meħtieġ, fi żmien 12-il xahar mill-jum tad-diżgrazzja.

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emenda 17 adottata fl-ewwel qari).

Pożizzjoni komuni tal-Kunsill

Il-korp investigattiv ta' l-Istat Membru li jmexxi l- inestigazzjoni għandu jibgħat kopja tar-rapport finali, simplifikat jew interim lill-Kummissjoni.

Hija għandha tieħu kont ta' l-osservazzjonijiet possibbli tal-Kummissjoni dwar rapporti finali għat-titjib tal-kwalità editorjali bil-mod li l-aktar iwassal għall-kisba ta' l-għan ta' din id-Direttiva.

Il-korp investigattiv ta' l-Istat Membru li jmexxi l- investigazzjoni għandu jibgħat kopja tar-rapport finali, simplifikat jew interim lill-Kummissjoni.

Hija għandha tqis l-osservazzjonijiet possibbli tal-Kummissjoni għat-titjib tal-kwalità tar-rapport bil-mod li l-aktar iwassal għall-kisba ta' l-għan ta' din id-Direttiva.

Ġustifikazzjoni

L-Istati Membri għandhom iqisu l-osservazzjonijiet tal-Kummissjoni biex itejbu l-kwalità ġenerali tar-rapport, mhux biss il-kwalità editorjali tiegħu.

Artikolu 14 – paragrafu 3 a (ġdid)

Pożizzjoni komuni tal-Kunsill

Kull tliet snin, il-Kummissjoni għandha tibgħat rapport li jagħti informazzjoni lill-Parlament Ewropew u li jistabbilixxi l-livell ta' implimentazzjoni tad-dispożizzjonijiet ta' din id-Direttiva, u l-konformità ma' dawn id-dispożizzjonijiet, kif ukoll kwalunkwe pass ieħor meqjus bħala meħtieġ fid-dawl tar-rakkomandazzjonijiet stabbiliti fir-rapport.

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emenda 18 adottata fl-ewwel qari).

Pożizzjoni komuni tal-Kunsill

Fejn xieraq, korp investigattiv jew il-Kummissjoni għandhom jagħmlu rakkomandazzjonijiet dwar is-sigurtà abbażi ta' analiżi astratta tad-data.

Fejn xieraq, korp investigattiv jew il-Kummissjoni għandhom, waqt li jaġixxu bl-għajnuna ta' l-Aġenzija, jagħmlu rakkomandazzjonijiet dwar is-sigurtà abbażi ta' analiżi astratta tad-data u tar-riżultati ta' kwalunkwe investigazzjoni li tkun saret.

Ġustifikazzjoni

Din l-emenda ġġib lura l-pożizzjoni tal-Parlament fl-ewwel qari (ara l-emendi 20 u 21 adottati fl-ewwel qari).

Artikolu 17 a (ġdid)

Pożizzjoni komuni tal-Kunsill

Trattament ġust tal-baħħara

Bi qbil mal-liġijiet nazzjonali tagħhom, l-Istati Membri għandhom japplikaw id-dispożizzjonijiet rilevanti tal-linji gwida ta' l-IMO dwar it-trattament ġust tal-baħħara fil-każ ta' qċċident marittimu.

Ġustifikazzjoni

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 22 adottata fl-ewwel qari).

Pożizzjoni komuni tal-Kunsill - att li jemenda

Pożizzjoni komuni tal-Kunsill

M'hemm xejn f'din id-Direttiva li għandu jżomm lil xi Stat Membru milli jieħu miżuri addizzjonali dwar is-sikurezza marittima li mhumiex koperti minn din id-Direttiva, kemm-il darba tali miżuri ma jiksrux din id-Direttiva jew b'xi mod jaffettwaw b'mod negattiv il-kisba ta' l-għan tagħha.

M'hemm xejn f'din id-Direttiva li għandu jżomm lil xi Stat Membru milli jieħu miżuri addizzjonali dwar is-sikurezza marittima li mhumiex koperti minn din id-Direttiva, kemm-il darba tali miżuri ma jiksrux din id-Direttiva jew b'xi mod jaffettwaw b'mod negattiv il-kisba ta' l-għan tagħha, u lanqas ma jipperikolaw it-twettiq ta' l-objettivi ta' l-Unjoni.

Ġustifikazzjoni

Din l-emenda ġġib it-test f'konformità mal-pożizzjoni tal-Parlament fl-ewwel qari (ara l-emenda 24 adottata fl-ewwel qari).

Pożizzjoni komuni tal-Kunsill

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva…..

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva sa mhux aktar tard minn ….. .

Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet u tabella li turi l-korrelazzjoni bejn dawk id-dispożizzjonijiet u din id-Direttiva.

Meta l-Istati Membri jadottaw dawk il-miżuri , għandu jkollhom referenza għal din id-Direttiva jew ikunu akkumpanjati b'tali referenza fl-okkażjoni tal-publikazzjoni uffiċjali tagħhom.

L-Istati Membri għandhom jistabbilixxu kif għandha ssir din ir-referenza.

Meta l-Istati Membri jadottaw dawk id-dispożizzjonijiet , għandu jkollhom referenza għal din id-Direttiva jew ikunu akkumpanjati b'tali referenza fl-okkażjoni tal-publikazzjoni uffiċjali tagħhom.

Ġustifikazzjoni

Dawn it-tabelli huma meħtieġa biex jippermettu lill-Kummissjoni tivverifika sew jekk id-Direttiva hix qiegħda tkun trasposta u implimentata b'mod korrett mill-Istati Membri.

PROĊEDURA

Investigazzjoni ta' inċidenti fis-settur tat-trasport marittimu

Data ta' l-1 qari tal-PE - Numru P

Proposta tal-Kummissjoni

Data tat-tħabbir fis-seduta plenarja tal-wasla tal-pożizzjoni komuni

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali